**MATURITNÁ SKÚŠKA 2022**

**INFORMÁCIE**

* [www.nucem.sk](http://www.nucem.sk/)
* NÚCEM – Národný ústav certifikovaných meraní vzdelávania
* Organizáciu maturitnej skúšky (MS) upravuje
* zákon č. 245/2008 Z. z. o výchove a vzdelávaní (školský zákon)
* a vyhláška č. 318/2008 Z. z. o ukončovaní štúdia na stredných školách

**ČASTI MS JEDNOTLIVÝCH PREDMETOV**

* **Externú časť (EČ)** – písomný test z predmetu slovenský jazyk a literatúra, z anglického jazyka a z matematiky
* **Interná časť (IČ)** - môže mať písomnú formu (PFIČ) aj ústnu formu (ÚFIČ)
* **PFIČ** MS tvorí súbor tém alebo zadaní – slohová práca, ktorý zadáva NÚCEM. Vyhodnocuje sa priamo v škole. Vykonáva sa z predmetu SJL a ANJ, v ten istý deň ako EČ MS z daného predmetu, nie je verejná.
* **ÚFIČ** MS je ústna odpoveď pred predmetovou maturitnou komisiou. Koná sa zo všetkých predmetov.

**PREDMETY MS**

1. slovenský jazyk a literatúra,

2. povinný predmet zo skupiny cudzích jazykov,

3. voliteľný predmet

4. ďalší voliteľný predmet

**DOBROVOĽNÝ PREDMET**

* Žiak môže dobrovoľne konať MS aj z ďalších predmetov,
* Vykonaním dobrovoľnej MS sa rozumie aj absolvovanie len externej časti MS, internej časti MS, jednej z foriem internej časti MS alebo ich kombinácie
* najviac z dvoch predmetov.

**CUDZÍ JAZYK**

* Externú časť MS a písomnú formu internej časti len z jedného cudzieho jazyka na úrovni B2 - ANJ
* Ak chce žiak maturovať z ďalšieho cudzieho jazyka, môže si ho vybrať ako ďalší voliteľný predmet (štvrtý predmet) alebo ako dobrovoľný predmet, vykoná iba ústnu formu internej časti MS na úrovni B1 alebo B2 podľa vlastného výberu.

**MAĎARSKÝ JAZYK A LITERATÚRA**

* **EČ MS**: centrálne zadaný písomný **test** obsahujúci **osem ukážok**. Ku každej ukážke sa viaže **päť úloh s výberom odpovede** zo štyroch možností a **tri úlohy s krátkou odpoveďou**.
* Čas na vypracovanie úloh testu je **115 minút**.
* **PFIČ MS**: súbor **štyroch tém**. Žiak si vyberie **jednu tému** a k nej určenú **žánrovú formu**.
* Čas na vypracovanie je **165 minút**.
* Žiak môže počas PFIČ MS používať určenú literatúru (pravidlá pravopisu a slovníky), ktorá bude pripravená v učebni.

**ANGLICKÝ JAZYK - úroveň B2**

* **EČ MS**: centrálne zadaný písomný test
* **3 časti**: počúvanie s porozumením, čítanie s porozumením a použitie gramatiky a lexiky
* **46 úloh s výberom odpovede a 34 úloh s krátkou odpoveďou**
* čas na vypracovanie je **135 minút**
* **PFIČ MS**: je centrálne **pripravené zadanie** so štruktúrovaným obsahom v určenej žánrovej forme
* čas na vypracovanie je **75 minút**

**MATEMATIKA**

* **EČ MS**: centrálne zadaný písomný test obsahujúci **30 úloh**
* z nich prvých **20 sú úlohy s krátkou odpoveďou**, posledných **10 sú úlohy s výberom odpovede**
* čas na vypracovanie úloh testu je **165 minút**
* môžu žiaci môže používať **bežné písacie potreby**, prehľad vzťahov na poslednom liste testu a **kalkulačku, ktorá nie je súčasťou mobilného telefónu**

**SLOVENSKÝ JAZYK A SLOVENSKÁ LITERATÚRA**

* **EČ MS**: centrálne zadaný písomný test
* 24 úloh počúvanie s porozumením, 40 úloh čítanie s porozumením, jazyk a literatúra
* z nich 40 úloh s výberom odpovede, 24 úloh s krátkou odpoveďou,
* čas na vypracovanie úloh testu je **115 minút**
* **PFIČ MS**: 1 úloha s dlhou odpoveďou (štyri štruktúrované témy s určenou žánrovou formou, z ktorých si žiak vyberie a vypracuje iba jednu)
* čas na vypracovanie je **105 minút**

**ÚSTNA FORMA INTERNEJ ČASTI MS**

* z každého predmetu žrebuje jedno zo schválených maturitných zadaní
* maturitné zadania pripravuje príslušná predmetová komisia školy
* minimálny počet zadaní v jednom predmete je 30
* maturitné zadania sa nezverejňujú
* žiak má 20 minút na prípravu svojej odpovede
* a následne 20 minút na odpoveď

**PRIHLÁSENIE NA MS**

* Žiak do 30. septembra 2021 písomne oznámi triednemu učiteľovi predmety, ktoré si zvolil na MS.
* Žiak so zdravotným znevýhodnením oznámi aj spôsob vykonania MS.
* Zmenu predmetov, spôsobu vykonania alebo dodatočné prihlásenie na MS žiak písomne oznámi triednemu učiteľovi najneskôr do 15. októbra 2021.

**TERMÍNY KONANIA EČ a PFIČ**

**15. marec 2022** (utorok) – maďarský jazyk a literatúra

**16. marec 2022** (streda) – anglický jazyk

**17. marec 2021** (štvrtok) – matematika

**18. marec 2022** (piatok) – slovenský jazyk a slovenská literatúra

**TERMÍNY KONANIA ÚFIČ**

**30. – 31. máj 2022**

* Pred začiatkom konania ÚFIČ MS sa žiak päť po sebe nasledujúcich pracovných dní nezúčastňuje na vyučovaní **(„akademický týždeň“).**
* Tieto dni sú určené na prípravu žiaka na skúšku.

**MIMORIADNE SKÚŠOBNÉ OBDOBIE**

* **Náhradný termín**: 5. – 8. apríla 2022
* **Opravný termín**: v septembri nasledujúceho školského roka, resp. šk. rok 2022-2023, 5-8. septembra 2022
* Miesto konania náhradnej a opravnej EČ a PFIČ MS určí žiakovi príslušný OŠ OÚ.

**KLASIFIKÁCIA A HODNOTENIE MS**

* hodnotí sa každá časť osobitne
* výsledné hodnotenie sa neurčuje , určuje sa, či v predmete žiak zmaturoval, alebo nezmaturoval
* **EČ MS** sa hodnotí úspešnosťou v **percentách** a **percentilom** (vyjadruje, koľko percent všetkých žiakov dosiahlo horší výsledok ako hodnotený žiak).
* **PFIČ MS** sa hodnotí úspešnosťou v percentách.
* **ÚFIČ MS** sa hodnotí stupňom prospechu.
* Žiak môže vykonať ÚFIČ MS bez ohľadu na výsledok EČ MS a PFIČ MS v danom predmete.

**KLASIFIKÁCIA A HODNOTENIE MS**

* Z predmetu, ktorý má EČ MS a nemá PFIČ MS (**matematika**), žiak **úspešne vykoná MS**, ak
* a) jeho hodnotenie **ÚFIČ** MS **nie je horšie ako 3** (dobrý) a v **EČ** MS získa úspešnosť **vyššiu ako 25 %**, alebo
* b) jeho hodnotenie **ÚFIČ** MS je **4** (dostatočný) a v **EČ** MS získa úspešnosť **vyššiu ako 33 %.**
* Z predmetu, ktorý nemá EČ MS ani PFIČ MS (**všetky ostatné predmety**), žiak úspešne vykoná MS, ak jeho hodnotenie **ÚFIČ** MS **nie je horšie ako 4** (dostatočný).

**HODNOTENIE DOBROVOĽNEJ MS**

* Žiak neúspešne vykoná MS z dobrovoľného predmetu, ak v EČ MS nezíska úspešnosť vyššiu ako 33 %, v PFIČ MS nezíska úspešnosť vyššiu ako 25 %,
* v ÚFIČ MS je jeho hodnotenie 5 (nedostatočný) alebo si vyžreboval zadanie, ale naň neodpovedal.
* Tieto skutočnosti nemajú vplyv na úspešné vykonanie MS a na vysvedčení sa neuvádzajú.

**ŽIACI SO ZDRAVOTNÝM ZNEVÝHODNENÍM**

* Žiaci so zdravotným znevýhodnením (ZZ) môžu mať upravené podmienky na vykonanie MS. Podľa upravených podmienok môže maturovať žiak špeciálnej školy, žiak špeciálnej triedy a žiak so ZZ v triede strednej školy vzdelávaný spolu s ostatnými žiakmi formou školskej integrácie (začlenenia).
* Úpravy sa vzťahujú na jednotlivé časti MS, na cieľové požiadavky na vedomosti a zručnosti maturantov z jednotlivých predmetov, na externé testy, písomné práce a maturitné zadania. Úpravy sa týkajú predĺženia časového limitu pri riešení úloh testov EČ MS, úpravy alebo nahradenia niektorých úloh, grafickej úpravy testov EČ MS (zväčšenie písma, iná grafická úprava a formát úloh testu, iný spôsob záznamu odpovede), prítomnosti tlmočníka posunkovej reči a asistenta. Uvedené sú v V. časti prílohy vyhlášky č. 318/2008 Z. z. v znení neskorších predpisov. Žiaci so ZZ, na ktorých sa úpravy vzťahujú, sú žiaci so sluchovým postihnutím, so zrakovým postihnutím, s telesným postihnutím, chorí a zdravotne oslabení, s vývinovými poruchami učenia, s poruchami aktivity a pozornosti, s poruchami správania, s narušenou komunikačnou schopnosťou, s autizmom alebo ďalšími pervazívnymi vývinovými poruchami, s viacnásobným postihnutím.
* Žiak so ZZ pri prihlasovaní na MS v prílohe oznámi spôsob vykonania MS. V prílohe sú uvedené osobné údaje žiaka, požadované úpravy a odborný posudok odborníka (lekára, špeciálneho pedagóga alebo psychológa) z CPPP a P alebo CŠPP a P, ktorý má žiaka so ZZ vo svojej odbornej starostlivosti. Žiak s vývinovými poruchami učenia alebo so sluchovým postihnutím môže z predmetu zo skupiny cudzích jazykov konať len ÚFIČ MS.
* Žiak so sluchovým postihnutím si môže od 1. septembra 2020 namiesto predmetu zo skupiny cudzích jazykov zvoliť jeden z predmetov matematika alebo občianska náuka.
* Test EČ MS z cudzieho jazyka a test EČ MS zo slovenského jazyka a slovenskej literatúry pre žiaka so sluchovým postihnutím neobsahuje úlohy na počúvanie s porozumením. V prípade, že žiak napriek sluchovému postihnutiu chce, aby test EČ MS z cudzieho jazyka a test EČ MS zo slovenského jazyka a slovenskej literatúry obsahoval aj časť počúvanie s porozumením, je potrebné túto požiadavku uviesť pri prihlasovaní žiaka na MS do maturitnej databázy.
* Spôsob testovania a spôsob úpravy testov zohľadňujú aj spôsob vzdelávania žiaka počas jeho štúdia.